Марко Ганчев
Надолу към морето

chitanka.info

И когато

лъхне наистина на море,

спуща се България полегато

просторите му да обозре.

За да не си пречат,

приклякат

всяко дърво и всяко село

и даже Балканът

подгъва лакът

да наплиска доволно чело.

И даже човекът

от тия огромни

размери усеща се поласкан

и току видиш

престава да помни,

че това още

не е Океан.

1970

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.